சின்னப்பூவே சின்னப்பூவே

"சின்னப்பூவே சின்னப்பூவே" என்ற பாடலானது 01.02.1998 அன்று ஆனையிறவுப் படைத்தளம் மீது மேற்கொள்ளப்பட்ட கரும்புலித் தாக்குதலில் வீரச்சாவடைந்த லெப். கேணல் சுபேசன், மேஜர் மங்கை, கப்டன் தனா மற்றும் ஏனைய கரும்புலிகளின் நினைவாக வெளிவந்த போரிலக்கியப் பாடலாகும். புதுவை இரத்தினதுரை எழுதிய இப்பாடலை தமிழீழ இசைக்குழுவின் இசையில் பிறின்சி ரஞ்சித்குமார் பாடியுள்ளார். இப்பாடல் அவரது முதலாவது தனிப்பாடல் (solo song) ஆகும். இப்பாடலானது விடுதலைப் புலிகளின் இம்ரான்-பாண்டியன் படையணியின் வெளியீடான "தேசத்தின் புயல்கள் - பாகம் 02" என்னும் இறுவெட்டில் இடம்பெற்றது.

 முழுப் பாடல்
<blockquote>
பல்லவி
சின்னப்பூவே சின்னப்பூவே
உன்னில் ஏனோ சோகம் - எட்டுத்
திசையும் வீசும் காற்றே உந்தன்
கண்ணில் ஏனோ ஈரம்
அனுபல்லவி
தம்பி சுபேசனை நினைத்தீரோ
மங்கை தனாவுடன்… சென்றதற்கழுதீரோ
சரணம்
சீனன்குடாவுக்குள் சென்று வானூர்தியைத்
தீயிட்டு எரித்த கரும்புலிகள் - பின்னர்
ஆனையிறவுக்குள் போன பொழுதிலும்
வீரம் விளைத்த பெரும்புயல்கள்
வேரைத் தறித்தெங்கள் ஊரை எரித்தவர்
வீட்டைக் கொளுத்திய வீரர் இவர் - தமிழ்
வீரம் பணிந்தெவர் காலும் விழாதெனப்
பாடலிசைத்த குயில்கள் இவர்
ஒன்றுக்குள் ஒன்றான அன்புக்குள் ஆடியே
பாடி மகிழ்ந்தவர் நாங்களம்மா - பகை
வென்றிடச் சென்றவர் வீடு வரவில்லை
வெந்து மடிகிறோம் நாங்களம்மா
</blockquote>

 மேற்கோள்கள் 

பகுப்பு:ஈழப் போராட்டப் பாடல்கள்